Danmarks første AI supercomputer “Gefion” er i luften

Gefion – danmarks første AI supercomputer er blevet indviet. Ved en ceremoni i København, hvor H.M. Kong Frederik X, Nvidias CEO – Jensen Huang, og Nadia Carlsten fra Danish Centre for AI Innovation (DCAI) var fremmødte, blev supercomputeren tændt. I første omgang vil den blive brugt af udvalgte pilotkunder.

Den AI-drevne supercomputer er et samarbejde mellem Novo Nordisk Fonden, Danmarks Eksport- og Investeringsfond (EIFO) og teknologi-giganten Nvidia. Ifølge Novo Nordisk Fonden markerer supercomputeren et “kvantespring for dansk forskning og innovation”.

Banebrydende forskning på internationalt plan

Supercomputeren Gefion og samarbejdet med NVIDIA skal gøre Danmark i stand til at gennemføre store projekter inden for AI-baseret forskning og udvikling. Forskere vil derved kunne samarbejde med Nvidias ekspertteams om at løse komplekse problemer inden for blandt andet lægemidler, bioteknologi, grøn omstilling og kvantecomputere.

Gefion har allerede tiltrukket stor opmærksomhed fra både private og offentlige forskere, og over 50 forslag til AI-use cases blev indsendt i løbet af tre uger. Seks af disse projekter stammer fra bl.a. Københavns Universitet, DTU, og DMI, hvor de er blevet udvalgt til Gefions pilotfase.

Kører på 100% vedvarende energi

Gefion-supercomputeren vejer hele 30 ton og er drevet af ikke mindre end 1.528 Nvidia H100 Tensor Core GPU’er, hvilket bestemt kommer til at trække en del strøm. Gefion har en regnekraft på 6 exaflops eller 6 milliarder beregninger i sekundet. Den står placeret i et datacenter hos Digital Realty, en global datacenterudbyder. Datacentret kører desuden på 100 % vedvarende energi.

Herover en model af Gefion-supercomputeren

Læs også: Disney+ hæver priserne igen

Danmarks første AI supercomputer “Gefion” er i luften